<classify> Timu hizo hazikufungana katika dakika 90 za kawaida, ilibidi ziongezwe dakika 30. Simba iliandika bao la kwanza katika dakika ya 95 ikiwa ni dakika tano tangu muda wa nyongeza uanze, lililofungwa na Fredricka Blagnon aliyeingia akitokea benchi na kuzua shamra shamra kwa wapenzi wa Simba.Mbao FA walisawazisha bao hilo kupitia kwa Ndaki Robert katika dakika ya 110 baada ya mabeki wa Simba kufikiri kuwa mfungaji ameotea. Simba walipata penalti katika dakika ya 121 baada ya mchezaji mmoja wa Mbao FC kuunawa mpira katika eneo la hatari baada ya kutokea piga nikupige na Shizza Kichuya alifunga penalti hiyo.Kwa taji hilo, Simba sasa itapata nafasi ya kuliwakilisha taifa katika mashindano ya Kombe la Shirikisho Afrika msimu ujao. Nafasi hii inaiwezesha Simba kupanda ndege baada ya kushindwa kufanya hivyo kwa takribani miaka minne baada ya kuzikosa nafasi mbili za kwanza na kuwafanya kutoshiriki mashindano ya kimataifa.Kwa mara ya mwisho, Simba ilishiriki mashindano hayo ya kimataifa ni Februari 17, 2013 walipofungwa mabao 4-0 na DC Libolo ya Angola katika mashindano ya Ligi ya Mabingwa wa Afrika. Karibu miaka yote minne, Yanga na Azam ndio walikuwa wakipokezana nafasi ya kwanza na pili.Mbao FC pamoja na kucheza mara ya kwanza Ligi Kuu pamoja na fainali hiyo ya FA, lakini ni timu imara hasa ukizingatia ilizifunga Yanga, Azam FC, Kagera Sugar na Mtibwa Sugar katika ligi.Kwa muda mrefu Simba imekuwa ikiitwa wa matopeni, huku Yanga ikiwa ya kimataifa kutokana na timu hiyo kushindwa kufuzu kwa michezo ya kimataifa wakati watani zao walikuwa wakifuzu kila mwaka na kufanikiwa kupanda ndege.  <topic>: MICHEZO 